WikipediA 

Kiuzbeki 


Kiuzbeki ni moja ya lugha za Kiturki za mashariki na lugha ya 
Kiturki yenye wasemaji wengi katika Asia ya Kati . 

Kwa lugha yenyewe kuna majina "O'zbek tili" kwa mwandiko wa 
Kilatini, "yaheK THnH" (uzbek tili) kwa mwandiko wa kikirili; au 
liJLujgj" (o'zbek tili) kwa mwandiko wa Kiarabu . 

Wasemaji 


Kiuzbeki ni lugha rasmi nchini Uzbekistan ambako kuna wasemaji 
milioni 21. 

Wasemaji wengine wa lugha hii wako Tajikistan (milioni 1.2), 
Afghanistan (milioni 1), Kyrgyzstan (550,096), Kazakhstan 
(332,017) na Turkmenistan (317,333). 



Enezi la Kiuzbeki: buluu-nyeusi = 
wasemaji zaidi ya 50%; buluu- 
nyeupe = wasemaji chini ya 50% 


Mwandiko 


Tangu uenezaji wa Uislamu Kiuzbeki iliandikwa kwa herufi za Kiarabu . 

Mapinduzi ya kibolsheviki yalileta mwandiko wa Kilatini kati ya 1929 na 1940 kwa kuiga mfano wa 
Uturuki. Lakini tangu 1940 siasa ikabadilika tena na lugha ikahamishwa kwa mwandiko wa kikirili kama 
Kirusi. 

Tangu uhuru wa mwaka 1991 mipango ilijadiliwa kurudi kwa mwandiko wa Kilatini. Azimio lilifanjrwa 
1995 kutumia alfabeti ya Kilatini. Lakini hadi sasa mwandiko wa Kikirili bado unapatikana. Waislamu 
wengine wameendelea kutumia herufi za Kiarabu. 

Shule zinatakiwa kufundisha miandiko yote mitatu ili vijana waweze kuendelea kusoma maandishi ya miaka 
ya nyuma. 

Viungo vya nje 

■ makala za OLAC kuhusu Kiuzbeki (http://www.language-archives.org/language/uzb) 

■ lughaya Kiuzbeki katika Glottolog (http://glottolog.org/resource/languoid/id/uzbel247) 

■ http://www.ethnologue.com/language/uzb 


Rudishwa kutoka " https://sw.wikipedia.Org/w/index. php?title=Kiuzbeki&oldid=1052435 " 


Ukurasa huu umebadilishwa kwa mara ya mwisho tarehe 28 Desemba 2018, saa 17:20. 

Maandishi yanapatikana chini ya leseni ya Creative Commons Attribution-ShareAlike License ; matakwa mengine 
yanaweza kutakiwa. Tazama maelezo zaidi ya Matakwa ya Utumiaji . 


























